Gandia finalitza la segona edició de les ajudes Parèntesi del Pla Resistir atorgant 914.000 euros
17 maig 2021

## Gandia finalitza la segona edició de les ajudes Parèntesi del Pla Resistir atorgant 914.000 euros17 maig 2021Última actualització: 17 maig 2021

![](../gestion/img/7d42cfe9ba734b919d3f68f6bef7ca4038dcd9217cdfc97c8b2d5b575686f476.jpg)  
  

Aquest matí han comparegut, com cada dilluns després de la Junta de Govern Local, **Josep Alandete, vicealcalde de Gandia** i J**osé Manuel Prieto**, coportaveu del govern municipal, per tal d’informar del principals assumptes tractats.

Així, hui s’han aprovat les últimes 14 ajudes directes Parèntesi del Pla Resistir, corresponents a la segona edició, per valor de 29.000 €. En total, les últlimes 3 setmanes s’han aprovat un total 914.238’50 €, amb una mitjana de pagament de 2-3 dies.

_“Estem fent els deures en temps i forma, pagant a autònoms i xicotets empresaris quan més ho necessiten. Cal recordar, que som dels primers ajuntaments que d’una forma més ràpida hem tramitat, resolt i pagat les ajudes. Satisfacció, per tant de la forma com s’ha desenvolupat també aquesta segona línia Parèntesi i tenim la mateixa esperança per a la tercera i altres línies de reactivació en què treballa el Govern del Serpis i la Generalitat. Tenim la maquinària de l’Ajuntament bolcada en la reactivació econòmica”,_ ha assegurat Prieto.

Si tenim en compte que el pressupost per a les ajudes Parèntesi Gandia era de 2’7 milions d’euros, aproximadament (1’4 en la primera tanda i 914.000 € en la segona), s’aprofitarà el romanent, al voltant de 300-350.000 €, _“per a una tercera edició a partir de la setmana pròxima, on inclourem autònoms i micro-empreses no beneficiades en les convocatòries anteriors fins a esgotar els diners d’aquest primer Pla Resistir. I tot això, tenint en compte altres línies autonòmiques i locals en marxa, i a l’espera del Pla Resistir Plus de la Generalitat”_, ha anunciat Alandete.   

D’altra banda, a la Junta de Govern Local s’han aprovat altres assumptes com els convenis de col·laboració amb la Comunitat de Regants per al manteniment i neteja de sèquies o amb Proyecto Hombre.

També s’hi ha sol·licitat una subvenció de la campanya de lluita contra el Mosquit tigre 2021.

[Twittear](https://twitter.com/share)